Datoteka:Coat of arms of Croatia.svg – Wikipedija

REPUBLIKA HRVATSKA

DJEČJI VRTIĆ PROLJEĆE

NAFTAPLINSKA 23/a,

KLOŠTAR IVANIĆ

KLASA: 601-02/25-03/04

URBROJ: 238-14-78-05-25-1

U Kloštar Ivaniću, 13.03.2025**.** godine

Temeljem članka 35. Zakona o predškolskom odgoju i obrazovanju („NN 10/97, 107/07, 94/13, 98/19 57/22 i 101/23“), članka 50. Statuta Dječjeg vrtića Proljeće (KLASA: 007-01/23-01/03, URBROJ: 238-14-78-05-23-1) i članka 4. st. 4. Pravilnika o upisu djece u Dječji vrtić Proljeće (KLASA: 601-02/23-01/06, URBROJ: 238-14-78-05-23-1) Upravno vijeće na 40. sjednici održanoj dana­­ 13.03.2025. godine donosi

**NATJEČAJ**

**za upis djece u Dječji vrtić Proljeće**

**u pedagošku godinu 2025. / 2026.**

Prijave za upis se mogu podnijeti za slijedeće programe:

**1. Cjelodnevni primarni 10-satni program** ranog odgoja, obrazovanja, njege i skrbi djece predškolskog uzrasta

**2. Program predškole** (zakonski obvezan za svu djecu u godini dana prije polaska u školu koja će do 31. ožujka 2026. napuniti šest godina života)

**3. Kraći programi** unutar cjelodnevnog 10-satnog programa za djecu (sastavljaju se dodatni ugovori; rano učenje stranog jezika za djecu u šestoj godini života)

Obrazac **Zahtjeva za upis djeteta** može se podići u Dječjem vrtiću Proljeće radnim danom (ponedjeljak – petak) ili preuzeti s [www.djecjivrtic-proljece.hr](http://www.djecjivrtic-proljece.hr/). Na istoj adresi se može pronaći i Pravilnik o upisu djece u Dječji vrtić Proljeće.

**Zahtjevi za upis podnositi će se od 04. travnja do 11. travnja 2025. godine u 12.00 sati jer se svi predani zahtjevi naknadno obrađuju putem platforme e-upisi preko portala e-građani.**

**● Putem platforme e-upisi preko portala e-građani *https://e-upisi.hr/***

***\*Ukoliko niste korisnik sustava e-građani, a htjeli biste predati Zahtjev za upis na ovaj način, javite se u računovodstvo vrtića za pomoć pri predaji zahtjeva. \*\*vrijedi samo za redovan program, predaja zahtjeva za program predškole se provodi isključivo predajom dokumentacije u vrtić. Rok za predaju dokumentacije za upis u program predškole je 30. rujna 2025.***

* **Osobno u tajništvu Dječjeg vrtića Proljeće, Centralni objekt Naftaplinska 23/a svakog radnog dana od 7:30 do 15:30**
* **Slanjem poštom na adresu Naftaplinska 23/a 10312 Kloštar Ivanić**
* **Predajom u poštanski sandučić na adresi vrtića**
* **Elektroničkom poštom na *djecji.vrtic1@zg.t-com.hr***

**obrađuju putem platforme e-upisi:**

1. **Osnovna dokumentacija koja se prilaže uz Zahtjev za upis:**
   1. Rodni list djeteta (*može i fotokopija, bez obzira na datum izdavanja*)
   2. Potvrdu o prebivalištu djeteta (*može i fotokopija, izdaje MUP, bez obzira na datum izdavanja*)
   3. Fotokopija zdravstvene iskaznice djeteta
   4. Fotokopija iskaznice imunizacije djeteta (*knjižica cijepljenja*)
   5. Fotokopija osobnih iskaznica oba roditelja\*
   6. Potvrda o zaposlenosti i radnom vremenu roditelja
   7. Dokazi o činjenicama bitnim za ostvarivanje prednosti pri upisu\*\*
   8. Privola/suglasnost za obradu osobnih podataka u svrhu provođenja e-upisa (*dostupna na web stranici vrtića)*
2. **Na sve prikupljene osobne podatke bit će primijenjene odredbe Zakona o zaštiti osobnih podataka u ustanovama i prema Općoj uredbi o zaštiti osobnih podataka (GDPR). Roditelji će dobiti šifru pod kojom će njihov zahtjev biti vođen i pod kojom će biti objavljen redoslijed u rezultatima upisa.**
3. **Rezultati upisa bit će objavljeni do i zaključno s 29. travnja 2025. godine:**
   * na oglasnim pločama Dječjeg vrtića Proljeće
   * na internetskoj stranici Dječjeg vrtića Proljeće
   * na platformi e-upisi
   * slanjem Rješenja o upisu poštom na adresu podnositelja zahtjeva.\*\*\*

**4. Na Rezultate upisa, kada budu objavljeni, nezadovoljni će roditelji moći uložiti žalbu Upravnom vijeću Dječjeg vrtića Proljeće u roku od 15 dana nakon objave rezultata.**

\*Roditelji koji se prijavljuju na natječaj za program predškole trebaju dostaviti dokumentaciju od 1) do 5)

\*\*Dokazi prema članku 8. Pravilnika o upisu djece u Dječji vrtić Proljeće Kloštar Ivanić uključuju: Rješenje o invaliditetu, Potvrda o statusu branitelja, Rješenje Centra za socijalnu skrb o pravu na pomoć, Potvrda o kategorizaciji djeteta s teškoćama u razvoju, Liječnička potvrda o težoj bolesti u obitelji, Pravomoćna presuda o razvodu braka za razvedene roditelje (samohrani roditelji), Potvrda o statusu redovnog studenta, Dokaz o zaposlenosti na OPG-u, Dokaz o udomiteljstvu djeteta, Dokaz o broju malodobne djece u obitelji koji je troje ili prelazi troje djece...

\*\*\*temeljem Zakona o općem upravnom postupku (NN 47/09) dječji vrtić ima obvezu izdati pisano rješenje podnositelju zahtjeva za upis unutar 30 dana od datuma zaključenja postupka

PREDSJEDNIK UPRAVNOG VIJEĆA: KREŠIMIR BUNJEVAC

: